**MERILA**

**RKS O DELITVI POMOČI OB NARAVNIH IN DRUGIH NESREČAH**

1.

S tem pravilnikom se urejajo kriteriji in merila za delitve pomoči za odpravo posledic ob naravnih in drugih nesrečah (iz Sklada solidarnosti RKS v višini 30% in posebej zbranih sredstev v primeru odprtja TRR za nesrečni dogodek).

2.

 V primeru naravnih in drugih nesreč se v RKS izvajajo naslednje aktivnosti:

* zbiranje informacij (od KORK do RKS – OZ) in nato posredovanje podatkov na sedež RKS – gre za prve ocene posledic in kratka predstavitev dogodka: rok je praktično **takoj** po preverjenih informacijah,
* v lokalnih skupnostih župani imenujejo člane Komisij za popis nastale škode, predstavnik RKS – OZ sodeluje pri ocenjevanju in si zagotovi podatke o posledicah nesreče: rok takoj oz do D + 6 dni,
* zbiranje finančnih sredstev za odpravo posledic nesreče (če je nesreča na območju treh in več OZ), se izvede na nivoju RKS akcija odpiranja TRR, v primerih lokalnih nesreč pa na nivoju posamezne RKS – OZ ali lokalne skupnosti: rok D+1 dan,
* posredovanje zbranih podatkov posledic nesreč: sekretarji/ke RKS – OZ zberejo podatke in pisne predloge po finančni pomoči posredujejo na naslov Komisijo za NE (zahtevek za pomoč se napiše na obrazcu, ki je Priloga 1 pravilnika – za vsakega upravičenca oz družino posebej): rok je D+7 dni,
* člani Komisije za NE analizirajo posredovane zahtevke in pripravijo predlog za odločanje na seji GO RKS : rok je D+1 dan,
* Glavni odbor RKS v najkrajšem možnem času sprejme odločitev, da se finančna sredstva Sklada solidarnosti sprostijo in posredujejo na naslove RKS - OZ : rok je D + 2 dni,

3.

Kriteriji in merila za določitev upravičencev za sprejem materialne ali finančne pomoči RKS za odpravljanje posledic ocenjene škode so naslednji:

* socialno ogroženi posamezniki ali družine (prejemniki DSP in so stalni prejemniki pomoči OZ),
* starejši ljudje, osamljeni in invalidi, (ki živijo praviloma sami),
* brezposelni, azilanti, tujci,…

4.

Dokazila za določanje upravičencev za pomoč ob naravnih in drugih nesrečah so:

* potrdilo o družinskih članih oz članih gospodinjstva,
* število mladoletnih in šoloobveznih otrok,
* število vzdrževanih družinskih članov,
* višina rednih mesečnih prejemkov in drugih virov (dokazila so plačilni listi, odločbe o otroških dodatkih, odrezek o pokojnini, odločbe CSD,…..),
* potrdilo o zavarovanju objekta,
* druga dokazila (od Patronažne sestre, od KORK, prijava na Zavodu za zaposlovanje,…)

5.

Upravičence za sprejem pomoči ob naravnih in drugih nesrečah se glede na višino možnih zbranih sredstev (materialnih in finančnih sredstev) razdeli na več kategorij prejemnikov za odpravo posledic nesreče in sicer:

* materialna pomoč (prehranski paketi, oblačila,….) – po stalnih kriterijih, ki jih posamezna RKS – OZ pri delitvi izvaja že vsa leta (če je možno in so takšne tudi potrebe, se lahko količina pomoči tudi poveča),
* upravičenci do enkratnih finančnih pomoči za odpravo posledic naravne nesreče pa so razdeljeni v štiri skupine, višino pa določi tričlanska komisija RKS – OZ (sekretar/ka, sodelavec/ka (ki sodeluje pri delitvi materialne pomoči in predstavnik/ca KORK, iz katere je upravičenec do pomoči) :

A - 250,00 EUR,

B - 500,00 EUR,

C - 1.000,00 EUR,

D - od 1.500,00 do 2.500,00 EUR

Če višina sredstev pod skupino D ne zadostujejo za odpravo posledic, se takšna prošnja obravnava direktno na Komisiji Sklada solidarnosti RKS.

Finančna pomoč je namenjena ureditvi nujne pomoči za preživljanje v bivalnih prostorih (za osebno higieno, za nabavo nujno potrebne opreme za bivanje, nabavo nujnih električnih pripomočkov, plačilo storitve za odpravljanje posledic nesreče,...). Pomoč RKS se naj ne namenja za urejanje komunalnih storitev.

 6.

V primeru potrebe po nastanitvi ljudi, ki zaradi posledic naravne nesreče nimajo pogoje za bivanje ali pa je to zelo nevarno v lastnem bivališču, je potrebno pomagati pri začasni nastanitvi.

Občinski štab CZ je v takšnem primeru aktiviran vsaj v operativni sestavi, tako da se s skupnimi močmi poiščejo rešitve (v praksi gre za pomoč sorodnikov, znancev, prijateljev, lahko pa se uporabijo tudi prostori šol, vrtcev, kulturnih domov in drugih objektov, prikolic, kontejnerjev,…potrebno pa je zagotoviti tudi vsaj dva topla obroka hrane na dan).

7.

RKS – OZ so v času do 6 mesecev od prejema finančnih sredstev na svoj TRR dolžna posredovati pisno poročilo o uporabi sredstev in višini zbranih prispevkov za odpravo posledic naravne nesreče – vsebina poročila je sestavni del pravilnika – Priloga 2.

 8.

Nadzor nad porabo dodeljenih sredstev za odpravo posledic naravnih in drugih nesreč izvajajo Nadzorni odbori RKS - OZ in Nadzorni odbor RKS.

Pripravil

Alojz Kovačič

Predsednik Komisije RKS

za pripravljenost in ukrepanje

ob nesrečah